section_heading: NK Mladost u HNL-u
paragraph_text: Uspostavom neovisne Hrvatske sva nogometna natjecanja prelaze u okrilje Hrvatskog nogometnog saveza. NK Mladost se i dalje natječe u Međuopćinskoj ligi sve do 1994. Te posljednje sezone skoro cijelo prvenstvo vodi se bitka za naslov prvaka s ekipom NK Crnac, ali ipak NK Mladost završava na drugom mjestu s bodom zaostatka. Formiranjem županija Međuopćinska liga odlazi u povijest a formiraju se nogometne lige po županijama. NK Mladost tada prelazi u 1. Županijsku nogometnu ligu Osječko-baranjske županijei nastupa pod ingerencijom Nogometnog središta Valpovo. U sezoni 1997/98. NK Mladost osvaja naslov prvaka 1. Županijske nogometne lige Osječko-baranjske županije- skupina Sjever, te je ujedno i onda proslavljeno 50. godina od osnutka kluba. Zbog tadašnje reorganizacije nogometnih liga (ukida se pet 2. HNL-a i osnivaju samo dvije) NK Mladost se nije plasirala u višu ligu, a gdje je to plasmanom zaslužila. Tada u NK Mladosti igra u biti najkvalitetniji igrački kadar iz cijelog našičkog kraja. Ekipu vode tada renomirani treneri u to vrijeme uz već navedenog prof. Dragutina Blaževića, Ante Domnjak, Ivica Sinković-Braca, Ivica Lešković i drugi. Nakon nekoliko sezona u 1. ŽNL klub u sezoni 2000/01. zbog razno raznih problema ispada u 2. ŽNL Nogometnog središta Našice gdje se natječe s više ili manje uspjeha sve do sezone 2014/15., kada klub ispada u 3. ŽNL Liga NS Našice, a gdje se natječe i danas. Klub se financira iz dotacija iz proračuna općine Koška, te raznih donatora. Posljednjih godina je izgrađena uz postojeći objekt i velika sala za razne namjene, novi sanitarni čvor, manja kuhinja, terasa i pecara.Sadašnji športski kompleks zasigurno pripada među ljepše u okolici bar zbog natkrivenih tribina koji imaju tek rijetki klubovi. 2012. klub podiže spomen obilježje poginulom hrvatskom branitelju i vukovarskom dragovoljcu Vladislavu Oreški-Babcu<ref> Otkrivanje spomen ploče hrvatskom branitelju Vladislavu Oreškom-Babcu. igraču i vrataru NK Mladost koji je kao ranjenik iz vukovarske bolnica nakon pada grada Vukovara u studenom 1991. pogubljen na Ovčari. Povodom tog događaja odigran je i 1. Memorijalni turnir Vladislav Oreški-Babac uz sudjelovanje NK Mladost Breznica Našička, NK Omladinac Niza, NK Lađanska te NK Seljak Koška koji je osvojio prvo mjesto na turniru.Turnir se nastavio odigravati svake godine početkom mjeseca kolovoza. U kolovozu 2018., točnije 11.8., klub je proslavio 70 godina od osnivanja. Klub je odigrao revijalnu nogometnu utakmicu s novim trećeligašem iz susjednog Jelisavca,NK Vihor, a okupili su se i veterani bivši igrači koji su odigrali utakmicu s veteranima NK Omladinca iz susjedne Nize. Proslava obljetnice uz obilje hrane i pića, te živu glazbu nastavljena je dugo u noć. Trenutno je samo seniorska ekipa u natjecanju, a prijašnjih godina u nekoliko navrata nastupali su i juniori ili pioniri, ovisno u kojoj je kategoriji bilo više igrača. Sukladno problemima svih klubova u regiji tako i u Breznici najveći je problem odaziv i zainteresiranost mladeži iz sela za nogometom koja je posljednjih godina zbog raznih problema u velikom padu. mini|desno|240px|Spomen obilježje Vladislav Oreški-Babac stadion NK Mladost Klub se od sezone 2015/16. natječe u 3. ŽNL Osječko-baranjska Liga NS Našice, nakon ispadanja iz 2. ŽNL Osječko-baranjska NS Našice.